เดือนกรกฎาคม ประจำเดือนมาวันที่14 ซึ่งปกติจะมาวันที่11 ของทุกเดือน พอมาเดือนสิงหาคม ประจำเดือนมาวันที่15 วันเดือน ก่อนหน้านี้ หนูมีอาการหน้าอกบวมและเจ็บมา3 วัน คลื่นไส้ อาเจียน เวียนหัว หลังจากวันที่15 สิงหาคม ก็ไม่มีประตำเดือนค่ะ พอมาวันที่ 24 มีน้ำใสๆไหลออกจากช่องคลอด และวันนี้วันที่ 25 สิงหาคม มีน้ำขุ่นๆออกมาจากช่องคลอด มันไม่เหมือนเปนตกขาวค่ะ หนูท้องได้ไหมค่ะ
สวัสดีค่ะ จากที่เล่ามา น้ำที่ออกจากช่องคลอดนี้ ถือเป็นตกขาวนะคะอาการตกขาวแบ่งเป็น 2แบบ คือ -ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น -ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้นจากที่ เล่ามา ยังไม่สามารถระบุได้ว่าอาการตกขาวเป็นตกขาวปกติหรือไม่นะคะ ส่วนประจำเดือนที่ยังไม่มา แนะนำให้รอดูอาการก่อนนะคะ หากขาดประจำเดือนมากกว่า 2สัปดาห์ แนะนำให้ทดสอบการตั้งครรภ์ดูนะคะคำแนะนำในการดูแลเรื่องตกขาว คือ ให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะหากไม่ดีขึ้น หรือยังมีอาการผิดปกติอื่นๆ แนะนำให้ไปพบแพทย์เพื่อรับการวินิจฉัยและรักษาต่อไปค่ะ